Билал ауыл биләмәһе башлығы

Исаньюлов Данис Рафкат улының

2023 йылға отчет доклады

28.02.2024 йыл

Хөрмәтле депутаттар, етәкселәр, саҡырылғандар!

2022 йылдың февраль айынан Рәсәй Көнбайыш илдәренең көслө сәйәси һәм санкция баҫымы аҫтында йәшәй. Беҙҙең ир-егеттәребеҙҙә өлөшләтә мобилизацияға эләгеп махсус хәрби операцияла ҡатнашалар. Билал ауыл биләмәһенән 10 егет Украинала хеҙмәт итеп йөрөйҙәр. Күгиҙел ауылы егете Мәһәҙиев Илдус Рәфҡәт улы махсус хәрби операция барышында батырҙарса һәләк булып ҡайтты. Балаларына Батырлыҡ өсөн ордены һәм Генерал Шайморатов миҙалы тапшырылды.

Әммә, килеп тыуған ҡатмарлыҡтарға ҡарамаҫтан, ауыл Биләмәһе хакимиәте эшмәкәрлегенең традицион мәсьәләләре көнүҙәк булып ҡала. Ауыл хакимиәте эшмәкәрлеге Федераль һәм Республика закондарына таянып һәм Устав буйынса алып барыла.

2023 йылда Хакимиәт алдына ҡуйылған бурыстарҙы үтәү менән 4 муниципаль хеҙмәткәр шөғөлләнә

Ауыл хакимиәтенең төп бурысы-урындағы үҙидара эшмәкәрлеген тәьмин итеү йәһәтенән ауыл Биләмәһе Уставында ҡаралған вәкәләттәрҙе үтәү.

Беренсе сираттағы бурыстарға түбәндәгеләр инә: ауыл биләмәһе бюджетын үтәү, территорияны төҙөкләндереү һәм йәшелләндереүҙе ойоштороу, урамдарҙы яҡтыртыу, ауыл сиктәрендә электр, газ менән тәьмин итеүҙе ойоштороу, янғын хәүефһеҙлеге сараларын тәьмин итеү.

Был вәкәләттәр ауыл хакимиәтенең көндәлек эшен ойоштороу, норматив документтар әҙерләү, шул иҫәптән депутаттар Йыйылышы ҡарауы, ауыл халҡы менән осрашыуҙар үткәреү, ауыл Хакимиәте башлығы һәм муниципаль хеҙмәткәрҙәр граждандарҙы ҡабул итеү, граждандарҙың яҙма һәм телдән мөрәжәғәттәрен ҡарау юлы менән тормошҡа ашырыла.

Хакимиәте эшендә граждандарҙың шәхси мәсьәләләрен хәл итеү мөһим йүнәлештәрҙең береһе булып тора. Хаттар, ғаризалар, мөрәжәғәттәр, ялыуҙар почта аша, хакимиәттең электрон адресына һәм ауыл хакимиәтенең рәсми сайтына килә. Отчет осоронда граждандарҙан 9 мөрәжәғәт килгән. 2023 йылға килгән граждандарҙың мөрәжәғәттәрен анализлау уларҙың байтаҡ өлөшө ауыл биләмәһен төҙөкләндереү,урамдарҙы яҡтыртыу, урамдарға асфальт һалыу, ауыл зыяратын кәртәләү өсөн тимер бағаналар алыу мәсьәләләре менән бәйле булыуын күрһәтә.

Килгән мөрәжәғәттәрҙең бер өлөшө ер бәхәстәрен хәл итеүгә арналған: сик билдәләү, бесәнлек ерҙәрен үлсәтеү, күршеләрҙең ҡылыҡтарына ялыуҙар һ. б.

Билал ауыл биләмәһе хакимиәтенә килгән бөтә мөрәжәғәттәр ҡануниәт менән билдәләнгән ваҡытта теркәлә һәм вазифалар бүлеүгә ярашлы, хакимиәт башлығы һәм уның хеҙмәткәрҙәре тарафынан шәхсән ҡарала.

Эшебеҙҙә халыҡтың бер мөрәжәғәтен дә ҡарауһыҙ ҡалдырмаҫҡа тырыштыҡ. Граждандарҙың мөрәжәғәттәре хакимиәткә урындағы бөтә проблемаларҙы ла белергә ярҙам итә. Билал ауыл биләмәһе территорияһында 5 ауыл урынлашҡан. 2021 йылғы бөтә Рәсәй халыҡ иҫәбен алыу йомғаҡтары буйынса дөйөм һаны 1692 кеше. Билал ауылында 615 кеше. Өмөтбайҙа 449 кеше, Күгиҙелдә -356 кеше, Һәмәндә 259 кеше, Баймырҙала – 13 кеше. шуларҙың 875 ир – егет, 817 ҡатын-ҡыҙ.

Хоҡуҡ һаҡлау органдары һәм башҡа ҡыҙыҡһынған ведомстволар һорауы буйынса 15 көнкүреш характеристикаһы бирелә. Хужалыҡ китабынан 14 өҙөк (выписка из похозяйственной книги) бирелгән.

Шәхси ярҙамсы хужалыҡтарҙы иҫәпкә алыу маҡсатында Билал ауыл биләмәһе территорияһында хужалыҡ китаптары алып барыла. Хужалыҡ китаптарын алып барыу шәхси ярҙамсы хужалыҡ алып барған граждандар тарафынан ирекле нигеҙҙә бирелгән мәғлүмәттәр нигеҙендә тормошҡа ашырыла. Йорт хужалыҡтары мәғлүмәттәре буйынса мәғлүмәттәрҙе актуалләштереү маҡсатында йыл һайын хужалыҡ иҫәбе китаптарын тикшереү үткәрелә, шәхси хужалыҡ буйынса мәғлүмәт актуалләштерелә. Ауыл биләмәһендә 651 йорт иҫәпләнә.

Инициативалы бюджетлау 2023 йылда ауыл хакимиәте Билал ауылы мәктәбенең тәҙрәләрен пластикка алмаштырыу һәм автобустар өсөн гараж төҙөү буйынса инициативалы бюджетлауҙы үҫтереү сиктәрендә урындағы башланғыстарға ярҙам итеү проектында (ППМИ) еңеп, тормошҡа ашырылды.

**Норматив хоҡуҡи эшмәкәрлек.**

Билал ауыл биләмәһе хакимиәте отчет осоронда кәрәкле закон сығарыу эшмәкәрлеген бергәләп тәьмин итә. Ҡала хакимиәте хеҙмәткәрҙәре урындағы әһәмиәттәге мәсьәләләрҙе хәл итеү йәһәтенән ауыл Хакимиәте эшмәкәрлеген тәьмин итеүгә ҡағылышлы норматив хоҡуҡи акттар эшләй, артабан улар депутаттар иғтибарына ҡарауға һәм раҫлауға тәҡдим ителә. Отчет осоронда хакимиәт белгестәре тарафынан ауыл биләмәһе хакимиәте эшмәкәрлегенең төп мәсьәләләрен регламентлаусы 40 ҡарар проекты әҙерләнгән һәм ҡарауға индерелгән.

Ауыл депутаттары отчет осоронда 8 ултырыш үткәрә. Граждандарҙың мәнфәғәттәренә ҡағылышлы норматив хоҡуҡи акттар ауылдың мәғлүмәт стендтарында һәм ауылдың интернет сайтында урынлаштырыла. Ауыл биләмәһе депутаттары Йыйылышының норматив эшмәкәрлеге сиктәрендә 40 ҡарар (решение) сығарыла, ауыл биләмәһе хакимиәте 63 ҡарар (постановление) һәм 40 бойороҡ (распоряжение) ҡабул итә.

Отчет осоронда нотариаль ғәмәлдәр алып барыу өлөшөндә вәкәләттәрҙе үтәү буйынса эш алып барыла. 2023 йылда 155 нотариаль эш башҡарылған (доверенность, заявление), һөҙөмтәлә ауыл бюджетына 35 100 һум аҡса килгән.

Ауыл биләмәһе халҡының социаль - иҡтисади тормошонда бәләкәй һәм урта эшҡыуарлыҡтың шәхси эшҡыуарҙары (ИП.КФХ) мөһим роль уйнай. Территорияла уларҙың һаны 15.

5 крәҫтиән фермер хужалығы (КФХ), 10 шәхси эшҡыуар (ИП), 1 икмәк бешереү цехы. 651 хужалыҡта 1572 баш эре мөгөҙлө, 410 баш ваҡ мал, 705 яҡын йылҡы малы аҫрала. Ишморатов Әсләм Әбүзәр улы, Күсәрбаев Илдар Булат улы, Әминев Ришат Зәйнулла улы, Фәттәхов Ғәзиз Әхнәф улы, Солтанов Вадим Вәдүт улы уңышлы эшләп килгән крәҫтиән фермер хужалыҡтары иҫәпләнә. Шулай уҡ эшҡыуарлыҡ өлкәһендә бик уңышлы эшләп килгән эшҡыуарҙар етерлек. Ауылдарҙа ризыҡ һәм көнкүреш тауарҙарын һатыу нөктәләрен булдырып, халыҡты хеҙмәтләндереүҙән тыш, мәҫәлән Хамматов Айҙар Айрат улы халыҡҡа һыу скважиналарын быраулау буйынса эштәр атҡара, Күсәрбаев Илдар Булат улы иһә техникаларға КУН аҫылмалы ҡоралмаһын эшләүҙе күптән яйға һалған. Бында ул бик күп егеттәргә эш урыны, аҡса табыу сығанағы булдырған. Шулай уҡ Ишморатов Әсләм Әбүзәр улы ла ауыл халҡы өсөн мал һуйыу цехы (убойный цех) бар. Әхмәтов Рөстәм Иғдислам улы ООО «БАЙ» ауылдарҙан һөт йыя.

Беҙҙең ауылдарҙың уңайлы географик урында урынлашыуы халыҡҡа төрлө эшҡыуарлыҡ төрҙәре менән шөғөлләнергә мөмкинлек бирә. Кешеләрҙең именлеген арттырыу өсөн бөтә булған ресурстарҙы файҙаланырға кәрәк: шулай уҡ ҡуртымға тәғәйенләнгән ауыл хужалығы тәғәйенләнешендәге пай ерҙәрен рациональ файҙаланыу, эшҡыуарлыҡты һәм шәхси ярҙамсы хужалыҡтарҙы үҫтереү буйынса төрлө дәүләт программаларында әүҙемерәк ҡатнашыу.

Бөгөнгө көндә 651 хужалыҡта (2022 йылда 645 хужалыҡ булған) Билал 204, Өмөтбайҙа 197, Күгиҙелдә 146, Һәмәндә 93, Баймырҙала 11 хужалыҡ , шуларҙың эсенән 108 хужалыҡ буш тора.

2023 йылда 10 сабый (2022 - 21 бала),Билал – 6 (2022 - 6 ) бала, Һәмәндә – 2 (2022 - 4) бала, Өмөтбайҙа – 2 (2022 - 3) бала, Күгиҙелдә – 0 (2022 - 6) бала, Баймырҙала 0 (2022-0) сабый бала тыуған. 24 кеше вафат булған (2022- 25). Билал - 7 (2022 – 8), Һәмәндә – 7 (2022-4), Күгиҙелдә – 6 (2022-6), Өмөтбайҙа -4(2022-4), Баймырҙала юҡ, (2022-0).

**Бюджет үтәлеше.**

Бюджет-үҫештең төп күрһәткесе, шуға күрә бюджет сәйәсәтенең төп маҡсаты финанс ресурстарын максималь һөҙөмтәле файҙаланыуҙы тәьмин итеү һәм муниципаль финанстар менән идара итеү сифатын күтәреү була Ауыл биләмәһе бюджеты ауылдың социаль-иҡтисади үҫешенең тотороҡлолоғона һәм һөҙөмтәлелек күрһәткестәренә өлгәшеү өсөн төп финанс инструменты булып хеҙмәт итә. Бюджет үтәлешен формалаштырыу, раҫлау һәм контролдә тотоу рәсәй Федерацияһы ҡануниәте менән билдәләнгән һалым килемдәренән сығып тормошҡа ашырыла. Ауыл биләмәһе бюджетын үтәү ауыл биләмәһе депутаттары Йыйылышы ҡарарҙарына ярашлы тормошҡа ашырыла.

Башҡортостан Республикаһының Баймаҡ районы Билал ауыл советы ауыл биләмәһе буйынса Мәғлүмәт 2023 йыл өсөн бюджет үтәлеше тураһында. Башҡортотсан Республиканың Баймаҡ районы Билал ауыл советы ауыл биләмәһе хакимиәте буйынса 2023 йылда килем 4 661 759 һум күләмендә булған

Шул иҫәптән үҙ килемебеҙ 497 050 һум үтәлеш, 638 700 һум үтәлгән

НДФЛ 78 696 һум үтәлеш – 86 800 һум план

Ойошмаларҙан ер һалымы 5300 һум үтәлеш , 1 000 һум план

Физик шәхестәрҙән ер һалымы – 291 700 һум үтәлеш, 463 100 һум план

ЕСХН 8 600 һум үтәлгән

Милеккә һалым 77 151 һум үтәлеш, 57 800 һум план

Дәүләт пошлинаһы 35 100 һум үтәлеш, 20 000 һум план

Башҡа һалым булмаған килемдәр үтәлеш юҡ (0), 10 000 һум план

Муниципаль райондар бюджеттарынан бюджет тәьминәтен тигеҙләүгә ауыл биләмәләре бюджеттарына дотациялар 2 314 244 һум.

Ауыл биләмәләре бюджеттарына тапшырылған башҡа бюджет трансферттары

1 7 05 854 һум

Субвенциялар 46 500 һум.

БР бюджетынан трансферттар-төҙөкләндереүгә,янғын хәүефһеҙлеген тәьмин итеүгә,тирә-яҡ мөхитте һаҡлауға 500,00 мең һум (благоустройство)

2023 йылда Биләл ауыл советы буйынса сығымдар 4 649 048 һум, шуларҙың;

Урындағы үҙидара органдарын тотоуға - 2 543 550 һум

Хәрби хеҙмәт хеҙмәткәрен тотоуға – 46 500 һум

Юлдарҙы тотоуға 863 854 һум (на содержание дорог)(ҡар таҙартыу, ҡырсынташ түшәү Билалда З.Биишева, Йәштәр урамы, Һәмәндә Ҡаран урамы, юлдарҙы грейдерлау)

Төҙөкләндереүгә 842 000 һум (благоустройство)

Сүп-сар майҙансыҡтарында ҡаты көнкүреш ҡалдыҡтары менән эш итеү - 5 700 һум

Билал ауылы ҡыйлығын рекультивациялау өсөн 100 000 һум аҡса тотонолдо һәм ҡыйлыҡ ябылды.

Төҙөкләндереүгә (благоустройствоға) бүленгән 500 мең һум эсенән ИП Сафин И.С. – Һәмән зыяратын кәртәләү өсөн тимер торбалар алынды – 30мең һумлыҡ, торбалар Бускунов Ю.Х. һаҡлана.

Урамдарҙы яҡтыртыу ҡоролмаларын ремонтлау, өҫтәп яңыларына ҡуйыу өсөн хеҙмәт килешеүе төҙөлгән 2022 йылда (договор) ИП Каширин Т.В. 130 027 һум быйылғы 2023 йылғы бюджеттан үтте.

2022 йылда алынған Өмөтбайға балалар майҙансығы өсөн 140 000 һум быйылғы 2023 йылғы бюджеттан үтте.

Юлдарҙы ремонтлау өсөн ИП Ирназаров Ш.Ш. менән 128535 меңгә килешеү төҙөлгән, быйылғы бюджеттан (838 500 мең һум юлға бүленгән) китәсәк.

- ауыл биләмәһендә 6 контейнер майҙансығы бар, уларҙа 26 контейнер бар. Унда тик көнкүреш сүп-сарҙарын ғына ташларға мөмкин.

2023 йылда ауыл урамдарын ҡарҙан таҙартыу өсөн ИП КФХ Кусәрбаев И.Б. менән 150 000 мең һумға, Үҙебеҙҙең трактор өсөн Габдрашитов В.А. менән 48 000 мең һумға килешеүҙәр төҙөлдө.

Шулай уҡ һәр кесеаҙна экологик өмәләрҙә «Таҙа кесеаҙна», “Йәшел Башҡортостан” кеүек акциаларҙа, «Сылтыр шишмә», «Таҙа Һаҡмар» Ҡоролтай аллеяһында ҡороған, үҫмәй ҡалған ағастарҙы яңынан ултыртыу кеүек өмәләрҙә ҡатнаштыҡ. Билал ауылына ингән ерҙә парк тулыһынса төҙөкләндерелде. Һәмән ауылы зыяраты өлөшләтә профлист менән кәртәләнде, таҙартылды, ауылға ингән ерҙәге быуа кәртәләнде.

Һүҙемде тамалап ауылыбыҙ, тәбиғәтебеҙ, үҙебеҙ яҡшы, матур, тәртипле булһын өсөн барлыҡ тырышлығыбыҙҙы һалайыҡ. Һәр төрлө өмә, сараларҙан ситтә, тик күҙәтеүсе булып ҡалмайыҡ, уртаһында ҡайнап йәшәйек

Хөрмәтле депутаттар, саҡырылғандар!

Был йылды ла берҙәм көс менән, бергәләп иҫәнлектә, һаулыҡта халыҡ мәнфәғәтен яҡлап үткәрәйек, һау булайык!

Иғтибарығыҙ өсөн ҙур рәхмәт!